Kautsky je s svojo ženo Louise Strasser Kautsky dolga leta živel v berlinski četrti Friedenau. Tam se je njegova žena spoprijateljila z Roso Luksemburg. Na mestu njegovega nekdanjega prebivališča, Saarstraße 14, danes stoji spominska plošča. Leta 1924 se je 70-letni Kautsky z družino preselil nazaj na Dunaj in tam ostal do 1938, ko je Hitler priključil Avstrijo Tretjemu Rajhu. Takrat je z družino pobegnil v Amsterdam. Kautsky je umrl 17. Oktobra, 1938 v Amsterdamu. Njegov sin, Benedikt Kautsky, je sedem let preživel v koncentracijskih taboriščih. Njegova druga žena Luise Ronsperger Kautsky je umrla v Auschwitzu. Kautsky je najbolj poznan zaradi svojih kritik boljševikov in svojega uredništva političnih revij ter objave Marxove knjige "Theorien über den Mehrwert".